หน้ากากแก้ว

บทความนี้เกี่ยวกับการ์ตูนโดยซูซูเอะ มิอูจิ สำหรับละครโทรทัศน์ของช่องวัน 31 ดูที่ หน้ากากแก้ว (ละครโทรทัศน์)
| --- | --- |
หน้ากากแก้ว
หน้ากากแก้ว
ガラスの仮面
ชื่อภาษาอังกฤษ: Glass Mask
แนว: ดราม่า, ศิลปะการแสดง
มังงะ
เขียนโดย: ซูซูเอะ มิอูจิ
สำนักพิมพ์:  สำนักพิมพ์โคดันฉะ    สำนักพิมพ์สยามอินเตอร์คอมิกส์
วางจำหน่ายตั้งแต่: พ.ศ. 2519 – (หยุดพักชั่วคราว)
จำนวนเล่ม: 49
อนิเมะโทรทัศน์
กำกับโดย: ยูซากุ ซากาโมโตะ กิซาบูโร ซูงิอิ โทชิมากะ สึโนดะ
อำนวยการสร้างโดย: ฮิเดฮิโกะ ทาเกอิ มาซาโนบุ ชิโมดะ ทัตสึยะ โอโนะ
ดนตรีโดย: คาซูโอะ โอตานิ
สตูดิโอ: เอเคน
เครือข่าย:  นิปปงทีวี
ฉาย:  9 เมษายน พ.ศ. 2527  –  27 กันยายน พ.ศ. 2527
ตอน: 22
โอวีเอ
Glass no Kamen: Sen no Kamen wo Motsu Shoujo
กำกับโดย: สึเนโอะ โคบายาชิ
เขียนบทโดย: โนบูอากิ คิชิมะ โยชิยูกิ ซูงะ โทโมโกะ คนปารุ
ดนตรีโดย: ทามิยะ เทราชิมะ
สตูดิโอ: ทีเอ็มเอสเอ็นเตอร์เทนเมนต์ โพลีแกรม
ฉาย:  16 ธันวาคม พ.ศ. 2541  –  21 เมษายน พ.ศ. 2542
ความยาว: 45 นาที
ตอน: 3
อนิเมะโทรทัศน์
กำกับโดย: มาโมรุ ฮามาซุ
อำนวยการสร้างโดย: ชินซากุ ฮัตตะ ทาดาฮิโตะ มัตสึโมโตะ
เขียนบทโดย: โทชิมิจิ ซาเอกิ
ดนตรีโดย: ทามิยะ เทราชิมะ
สตูดิโอ: ทีเอ็มเอสเอ็นเตอร์เทนเมนต์
เครือข่าย:  ทีวีโตเกียว  โมเดิร์นไนน์ ทีวี, ทรูวิชั่นส์
ฉาย:  5 เมษายน พ.ศ. 2548  –  28 มีนาคม พ.ศ. 2549
ตอน: 51
หน้ากากแก้ว หรือ นักรักโลกมายา (ญี่ปุ่น: ガラスの仮面; โรมาจิ: Garasu no Kamen; ทับศัพท์: การาซุ โนะ คาเม็ง) เป็นการ์ตูนญี่ปุ่น ผลงานของ ซูซูเอะ มิอูจิ ที่ได้รับความนิยมอย่างสูง ทั้งในประเทศญี่ปุ่นและต่างประเทศ รวมถึงประเทศไทย ซึ่งนอกจากหนังสือการ์ตูนแล้ว หน้ากากแก้วยังโด่งดังจนถูกสร้างเป็นละครวิทยุ ภาพยนตร์การ์ตูน OVA ละครโทรทัศน์ ละครเวทีและละครโนด้วย
การ์ตูนเรื่องนี้โด่งดัง ด้วยคาแร็กเตอร์ที่โดดเด่นของนางเอก "มายะ" ที่มีพรสวรรค์ในการแสดงเป็นอย่างมาก เธอต้องผ่านบททดสอบและพิสูจน์ความสามารถในการแสดงต่างๆมากมาย เห็นได้จากฉากนึง ที่เธอต้องรับมือกับการแสดงท่าทาง โดยห้ามพูดอะไรใดๆ นอกจากคำว่า "ค่ะ" "ใช่ค่ะ" "ขอบคุณค่ะ" "ขอโทษค่ะ" และตัวละครรอบข้างก็ได้เล่นบทส่งที่มีความท้าทายเพื่อบีบให้เธอไม่สามารถแสดงบทโต้ตอบได้ แต่เธอก็ใช้วิธีสมมติเหตุการณ์และสิ่งต่างๆที่มองไม่เห็น แต่สื่อให้ทุกคนเข้าใจได้ว่าเธอสื่อถึงอะไร พร้อมพูดคำสั้นๆตามโจทย์ได้อย่างไหลลื่นไม่มีติดขัด ทำเอาทุกคนตะลึงกันไปเลย เอกลักษณ์ของเธอคือการแสดงละครอย่างเป็นธรรมชาติ สามารถสวมรอยเป็นตัวละครต่างๆได้ทุกบทบาท จนลืมความเป็นตัวตนของตัวเองไปขณะแสดง และต้องพบกับคู่ต่อสู้ที่ดูเหนือกว่าเธอทุกด้านอย่าง "อายูมิ" โดยมี "นายกุหลาบสีม่วง" บุคคลลึกลับ ผู้ให้การสนับสนุนอยู่เบื้องหลัง เธอจะรับมือกับอายูมิอย่างไร เพื่อก้าวเข้าสู่เวทีที่เต็มไปด้วยการแข่งขัน และเพื่อแย่งชิงบท นางฟ้าสีแดง น่าติดตามมากๆ
หน้ากากแก้ว ได้ถูกตีพิมพ์ออกจำหน่ายในหลายๆ ประเทศ โดยใช้ชื่อเรื่องที่แตกต่างกันไปตามภาษาของประเทศนั้นๆ เช่น ฉบับภาษาอังกฤษใช้ชื่อว่า  Mask of Glass (มาสก์ออฟกลาส) หรือ Glass Mask (กลาสมาสก์) ฉบับภาษาอิตาลีใช้ชื่อว่า Il grande sogno di Maya และฉบับภาษาฝรั่งเศสใช้ชื่อว่า Laura ou la passion du théâtre
สำหรับการจัดพิมพ์ในประเทศไทยช่วงแรกๆ ไม่ค่อยแน่ชัดนักในเรื่องของลิขสิทธิ์ ครั้งแรกจัดพิมพ์โดยสำนักพิมพ์มิตรไมตรีใช้ชื่อว่า "หน้ากากแก้ว" ตีพิมพ์เล่ม 1-4 เมื่อประมาณปี พ.ศ. 2523-2524 หลังจากนั้นเปลี่ยนมาจัดพิมพ์โดย วิบูลย์กิจ ใช้ชื่อว่า "นักรักโลกมายา" มีประมาณ 56 เล่ม (ยังไม่จบ) และต่อมาก็เป็น สยามอินเตอร์คอมิกส์ ที่ได้รับลิขสิทธิ์ตีพิมพ์อย่างถูกต้องตามกฎหมาย โดยได้มีการตีพิมพ์มาแล้วถึง 3 ครั้ง ซึ่งในครั้งที่ 2 นี่เอง ที่ได้เปลี่ยนชื่อ "นักรักโลกมายา" มาเป็น "หน้ากากแก้ว" เพื่อให้ตรงกับความหมายในภาษาญี่ปุ่นมากขึ้น ซึ่งล่าสุดตีพิมพ์ถึงฉบับที่ 49 ส่วนฉบับที่ 50 ที่มีกำหนดการจะวางขายที่ญี่ปุ่น ในวันที่ 27 พฤษภาคม พ.ศ. 2557 นั้น ทางซุสุเอะ มิอุจิ ก็แจ้งเลื่อนการวางออกไปอีก โดยยังไม่มีประกาศวันวางใหม่ที่แน่นอนออกมาในขณะนี้ ต่อมาในวันที่ 24 สิงหาคม ปีเดียวกัน มิอุจิได้ให้สัมภาษณ์ว่าเธออยู่ในช่วงใกล้ตอนจบของการ์ตูนเรื่องนี้แล้ว